
Õ I E N D

Määrus kehtestatakse kohaliku omavalitsuse korralduse seaduse § 30 lõike 1 punkti 3, § 49 lõike 11, lastekaitseseaduse § 17 lõike 2 ning Narva linna põhimääruse punkti 5.7.1 alusel.

Alates 01.01.2018.a jõustub „Sotsiaalhoolekande seaduse muutmise ja sellega seonduvalt  teiste seaduste muutmise seadus“, millega kaotatakse maa- ja linnavalitsuste juures tegutsevad alaealiste komisjonid ja tunnistatakse kehtetuks „Alaealise mõjutusvahendite seadus“ (AMVS) ning „Alaealiste komisjoni põhimäärus“.
Alaealiste komisjon tegutseb Narvas alates 1999 aastast. Komisjoni üheks aktuaalsemaks ja sotsiaalselt tähenduslikumaks ülesandeks profülaktika süsteemis on lahendusteede leidmine alaealiste seas kuritegude ja õigusrikkumiste kasvu vähendamiseks, perekonna halva olukorra varane väljaselgitamine ja nende profülaktika kõrgendatud efektiivsus. Selle ülesande täitmiseks on linnas loodud seni tulemuslikuks kujunenud võrgustikutöö kõikide struktuuride, üksuste ja allüksuste vahel, kelle ülesannete hulka kuulub vahetu koostöö alaealistega, nende õiguste ja huvide kaitse, sealhulgas kriminaalpreventiivne tegevus. Tegevust koordineerivaks keskuseks on pikkade aastate jooksul olnud just alaealiste komisjon. 
Tõhusa võrgustikutöö jätkamiseks, et tagada abivajavatele lastele vajalik abi ning seeläbi ennetada laste poolt õigusrikkumiste toimepanemist ning sellest lastele endile ja ühiskonnale tulenevaid kahjulikke tagajärgi, näeb Sotsiaalministeerium ette võimalust moodustada vajaduse korral kohaliku omavalitsuse üksuse juurde nõuandva organina laste ja perede komisjon  (LasteKS § 17 lõige 2). AMVS-i kehtetuks tunnistamisel jääb igal KOV-il võimalus ise otsustada, millisel viisil koordineerida tööd oma territooriumil ning koostööd teiste KOV-idega eri valdkondade esindajate vahel nii ennetusevallas, kui ka õigusrikkumisi toime pannud lastele sobivate meetmete väljatöötamisel ja pakkumisel. Narva linna Sotsiaalabiameti lastekaitseosakond teeb igapäevaselt ära suure tööd, mis on peamiselt seotud abi osutamisega lastele ja nende perekondadele, kes on sattunud keerulistesse eluolukordadesse ja vajavad erilist tähelepanu. Pakutakse abi vajalike dokumentide vormistamisel, nõustatakse, esindatakse peresid kohtus jne. Toetamiseks lastekaitsesüsteemi raskemate juhtumite lahendamisel ja lastega mitmekülgse töö (sh ka töö koolikohustuse mittetäitjatega) teostamiseks, oleks otstarbekas ja hädavajalik laste ja perede komisjoni, et säilitada Narva linnas tehtav ennetustegevuse süsteem ja jätkata seda uues vormis.

